**Indokolás**

**Sorkifalud Község Önkormányzata Képviselő-testületének**

**…../2020. (III. ...) önkormányzati rendelettervezethez**

**a szociális igazgatásról és az egyes szociális ellátási formák helyi szabályairól,**

**azok igénybevételéről és a fizetendő térítési díjakról szóló**

**16/2016. (XI. 25.) önkormányzati rendelet módosításáról**

Sorkifalud Község Önkormányzatának Képviselő-testülete a jelenleg hatályos szociális igazgatásról és az egyes szociális ellátási formák helyi szabályairól, azok igénybevételéről és a fizetendő térítési díjakról szóló 16/2016. (XI. 25.)önkormányzati rendeletét 2016. november 24-i ülésén fogadta el.

Gyanógeregye Község Önkormányzata Képviselő-testülete, Nemeskolta Község Önkormányzata Képviselő-testülete, Sorkifalud Község Önkormányzata Képviselő-testülete, Sorkikápolna Község Önkormányzata Képviselő-testülete és Sorokpolány Község Önkormányzata Képviselő-testülete a 2019. november 14. napján tartott együttes ülésén arról döntött, hogy a Balogunyomi Közös Önkormányzati Hivatalból kiválnak és 2020. január 1. napjával új közös önkormányzati hivatalt alakítanak. Ennek megfelelően 2020. január 1. napjával létrejött a Sorkifaludi Közös Önkormányzati Hivatal. A települési támogatási kérelmeket így 2020. január 1. napjától a rászorultak a Sorkifaludi Közös Önkormányzati Hivatalba nyújthatják be. Erre tekintettel szükséges az önkormányzati rendelet 1.§ (2) bekezdésének módosítása a következők szerint: „A képviselő-testület hatáskörébe tartozó kérelmeket a Sorkifaludi Közös Önkormányzati Hivatalnál (9774 Sorkifalud, Kossuth L. u. 30., a továbbiakban: Hivatal) kell benyújtani.”

Az előadottak alapján a szociális rendelet módosításának tervezetét az alábbiakban terjesztem a Tisztelt Képviselő-testület elé.

Sorkifalud, 2020. június 19.

|  |  |
| --- | --- |
| **Erős Zoltán**  polgármester sk. | **Dr. Varga Krisztina**  jegyző sk. |